Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 745/12/4406	Topoľčany, 18.3.2013
EEČ : 2-35-13-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený XXXXX sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného a to svoje dieťa XXXXX, nar. XXXXX ktorá mu vyplýva z stanovenia § 62 Zákona o rodine č. 36/2005 Z. z. a to v sume 30 % zo sumy životného minima mesačne, stanovenou predbežnou otázkou v zmysle § 7 odsek 1 Trestného poriadku č. 301/2005 Z. z., vždy mesačne k 20-temu dňu vopred k rukám matky XXXXX, nar. XXXXX, bytom XXXXX XXXXX, v ktorej starostlivosti sa maloleté dieťa nachádza, a to za obdobie od 8.5.2012 do dnešnej doby (vrátane 2/2013), čím na výživnom na syna XXXXX dlhuje k rukám matky výživné v sume 115,15 Eur

lebo zanikla trestnosť činu

Odôvodnenie:
              Policajt Obvodného oddelenia PZ v Topoľčanoch uznesením č. ORP-628/TO-TO-12 zo dňa 2.10.2012 podľa § 199 ods. 1 Tr. por.    začal trestné stíhanie vo veci trestného činu zanedbania povinnej výživy podľa § 207 ods. 1 Tr. zák.  a následne uznesením pod č. ORP-628/TO-TO-2012 zo dňa 28.1.2013 podľa § 206 ods. 1 Tr. por.  vzniesol obvinenie XXXXX pre prečin zanedbania povinnej výživy podľa § 207 ods. 2  Tr. zák. na  skutkovom základe uvedenom vo výrokovej časti tohto uznesenia. 
Dňa 11.2.2013 poškodená XXXXX vo svojom výsluchu uviedla, že dlžné výživné bolo zo strany obvineného zaplatené v plnej výške, nakoľko v mesiaci január 2013 jej zaslal sumu vo výške 140,- Eur. Taktiež uviedla, že  dieťa z dôvodu neplatenia výživného sa nedostalo do stavu núdze a nemalo to na neho trvalo nepriaznivé následky,  základné životné potreby synovi dokázala zabezpečiť.
Obvinený XXXXX sa vo svojom výsluchu dňa 7.3.2013 vyjadril, že si je vedomí svojej vyživovacej povinnosti voči synovi Kristiánovi. Výživné však neplatil z dôvodu, že mu XXXXX bránila v styku so synom.  Dňa 5.11.2012 jej poslal poštovou poukážkou sumu 150,- Eur a dňa 30.1.2013 jej  zaslal sumu 140,- Eur, takže svoju vyživovaciu povinnosť má do mesiaca február 2013 splnenú.
Preskúmaním spisového materiálu bolo teda zistené, že trestnosť činu, pre ktorý je trestné stíhanie vedené zanikla.

	Podľa § 86 Trestného zákona trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu.

              Po vyhodnotení takto zadokumentovaných dôkazov možno konštatovať, že trestnosť prečinu zanedbania povinnej výživy podľa § 207 TZ  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka